**Mācību priekšmets:** Latviešu valoda 22.03.2019. **Stundas plāns**

**Klase:** 8.klase

**Tēma:** Savrupinājumu praktisks un stilistisks lietojums.

**Temats:** Divdabja teiciens.

**Stundas plānu izstrādāja un stundu vada:** Gunita Draveniece

**Iepriekšējās zināšanas un prasmes:**

7.klasē apgūta tēma – Divdabji (padziļināti); Divdabja teiciens (informatīvi).

8.klasē 1.semestrī apgūta tēma – Teikuma locekļi (arī dubultlocekļi ar atsevišķiem gadījumiem, kad tie ir divdabja teiciena pamatvārds).

8.klasē 2.semestrī apgūta tēma – Savrupināti apzīmētāji, pielikumi un apstākļi.

**Sasniedzamie rezultāti skolēnam:**

Tekstā atpazīst un atdala ar pieturzīmēm divdabja teicienu. Lieto to paša radītos teikumos, izmantojot stundā izveidoto atgādni.

**Mācību metodes un pieejas:**

Iepriekšējo zināšanu aktualizācijā – reproduktīvā un deskriptīvā metode (trīs idejas par divdabja teicienu); darbs ar tekstu (ptz likšana teikumos); salīdzināšana (teksts un filma);

Zināšanu radīšanā – vizualizācija (plakāts);

Zināšanu lietojumā – jaunrade un sadarbības metodes (5.uzdevums);

**Izglītojamā izaugsmes mērījuma metodika:**

Skolēns temata apguves sākumā pašvērtējot konstatē, kurā apguves līmenī ir; stundas beigās atzīmē, kurā nākamajā pakāpē ir nokļuvis. Tiek izmantots skolēna zināšanu un prasmju līmeņu apraksts.

**Skolēna zināšanu un prasmju līmeņu apraksts**

|  |  |  |  |
| --- | --- | --- | --- |
| 1.līmenis | 2.līmenis | 3.līmenis | 4.līmenis |
| Zinu, ka ir tādi divdabja teicieni. Mazliet atceros darbības vārdu divdabju formas. | Tekstā ar ptz ierau-gu divdabja teicie-nus. Zinu divdabju izskaņas tiem div-dabjiem, kas veido divdabja teicienu. | Vienkāršos teikumos atrodu un ar komatiem atdalu divdabja teicienus. Pats varu sacerēt teikumus ar divdabja teicieniem. Protu citam paskaidrot par divd.teicieniem savos teikumos. | Saliktā teikumā atrodu un atdalu, veiksmīgi lietoju divd.teicienus jaunrades uzdevumos, piemēram, tek-stā varu ievietot piemērotus divdabja teicienus. |

|  |  |  |  |
| --- | --- | --- | --- |
| **Nr.** | **Laiks** | **Skolēna darbības** | **Skolotāja darbības** |
| 1. | 3 min. | Apskata teikumu un secina, kāda sintaktiskā konstrukcija nodalīta. | Demonstrē PPT ar teikumu, kurā ir 2 divdabja teiceni. |
| 2. | 5 min. | **1)** raksta trīs idejas par divdabja teicienu (no kā sastāv, kur atrodas teikumā, kas neietilpst vai citas)  **2)** uzraksta skolēna piezīmju lodziņā, kāds būs stundas sasniedzamais rezultāts  **3)** atzīmē savu zināšanu līmeni stundas sākumā. | Uz ekrāna parāda SR un veic īsas pārrunas ar skolēniem.  Aicina ielīmēt pierakstos līmeņu aprakstu un atzīmēt savu zināšanu līmeni un veikt 3.uzdevumu. |
| 3. | 8 min. | 1. Ansis skatoties hokeju un cepot reņģītes jauki pavadīja laiku.  2. Cepdams reņģītes Ansis klausās.  3. Ozoliņš iemetis vārtus dodas uz maiņu.  4. Aivis klausīdams tēti kļūst gudrāks.  5. Viņš atbildot skolotājai runā skaidri un skaļi.  6. Duksis Fuksis izlavījās no virtuves neviena nepamanīts.  7. Iegājusi virtuvē Žurka Murka paslēpās telefonā.  Uzraksta, kuriem diviem teikumiem atbilst šis grafiskais attēls!  Skatās filmu un konstatē, vai ir veiksmīgi atdalījis divdabja teicienus! Skolēna piezīmju lodziņā atzīmē veiksmes ar krustiņu vai ķeksīti!  Domā, kādu plakātu taisītu par tēmu “Divdabja teiciens”! | Vēro, kā skolēni 1-2 minūšu laikā liek pieturzīmes.  Demonstrē filmu „Ansis Auniņš māca gramatiku.1.sērija. Divdabja teiciens.  Vaicā, kuriem teikumiem atbilst grafiskais attēls.  Pareizā atbilde: 2., 7.  Piejot pie skolēniem apskata, kā veicies ar aktualizācijas uzdvumu. |
| 4. | 8 min. | Veido nelielu atgādni par divdabja teicienu! Noteikti izmanto arī pieejamo informāciju mācību grāmatā! | Uz ekrāna demonstrē plakāta izveides nosacījumus. Pasaka, ka skolēni individuāli var pie viņas vērsties ar jautājumiem. |
| Skatās uz teikumu un nosaka tā atbilstību atgādnei. | Uz ekrāna demonstrē kļūdainu teikumu.  Pārrunā, kas labojams. |
| 5. | 7 min. | Apskata attēlus, izvēlas vienu un glīti raksta teikumu , kāds varētu būt drošības noteikumu instrukcijā! Teikumā obligāti iesaista divdabja teicienu un **neliek** ptz! | Demonstrē attēlus un aicina veikt 5.uzdevumu. Lūdz rakstīt vienu teikumu, izmantojot atgādni.  Seko līdzi un sniedz AS uzdevuma izpildes gaitā. |
| 6. | 5-7 min. | Vēlreiz izlasa skolēna vēlamo zināšanu un prasmju līmeņa aprakstus! Uz līmlapiņas uzraksta:   1. savu vārdu, 2. sasniegto līmeni (1., 2., 3. vai 4.), 3. vienu būtisku jautājumu, kuru tu patstāvīgi vai konsultācijā iemācīsies, lai sasniegtu augstāku līmeni, 4. uzlīmē uz tāfeles lapiņu atbilstošajā vietā! | Aicina vēlreiz atgriezties pie līmeņu aprakstiem, izlasīt un veikt ierakstus līmlapiņā.  Ja būtu tehniskas iespējas ar stabilu Wifi pārklājumu, tad šis uzdevums tiktu veikts Classflow formātā. |